CELEX: 31987D0324
Language: el
Date: 1987-06-15 00:00:00
Title: 87/324/ΕΟΚ: Απόφαση της Επιτροπής της 15ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων στην Ιρλανδία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31987D0324

87/324/ΕΟΚ: Απόφαση της Επιτροπής της 15ης Ιουνίου 1987 για τη βελτίωση της αποτελεσματικότητας των γεωργικών διαρθρώσεων στην Ιρλανδία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 163 της 23/06/1987 σ. 0054 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιουνίου 1987  για τη βελτίωση της αποτελεσματικότητας των γεωργικών διαρθρώσεων στην Ιρλανδία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (87/324/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,  Εκτιμώντας:  ότι η ιρλανδική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, το πρόγραμμα για την επαγγελματική κατάρτιση ενόψει της βελτίωσης των επαγγελματικών γνώσεων στον γεωργικό τομέα σύμφωνα με τον κανονισμό (ΕΟΚ) αριθ. 797/85·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίζει αν, ανάλογα με το κατά πόσο είναι σύμφωνες οι αναφερόμενες διατάξεις προς τον ανωτέρω κανονισμό, και λαμβάνοντας υπόψη τους στόχους του κανονισμού καθώς και την απαραίτητη σύνδεση των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·  ότι το αναφερόμενο πρόγραμμα ανταποκρίνεται στους όρους και τους στόχους του άρθρου 21 του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του ΕΓΤΠΕ όσον αφορά τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα για την επαγγελματική κατάρτιση ενόψει της βελτίωσης των επαγγελματικών γνώσεων στον γεωργικό τομέα σύμφωνα με τον κανονισμό (ΕΟΚ) αριθ. 797/85, που ανακοινώθηκε από την ιρλανδική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, πληροί τους όρους για χρηματοδοτική συμμετοχή της Κοινότητας δυνάμει του άρθρου 21 του εν λόγω κανονισμού.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 15 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.